રાજ્યભરમાં વરસાદની સ્થિતિને લઈને ગાંધીનગરમાં ઉચ્ચસ્તરીય બેઠક મળી. રાજ્યના ઈમરજન્સી ઓપરેશન સેન્ટરમાં પંકજ કુમાર સહિતના અધિકારીઓ ઉપસ્થિત રહ્યા હતા. મુખ્યમંત્રીની અધ્યક્ષતામાં મળેલી આ બેઠકમાં વરસાદ અને રાહત બચાવ કામગીરીની સમીક્ષા કરવામાં આવી. મુખ્યમંત્રીએ જણાવ્યું કે અત્યાર સુધી કુલ 214 લોકોનું રેસ્ક્યુ કરવામાં આવ્યું છે. જ્યારે 6235 લોકોનું સ્થળાંતર કરવામાં આવ્યું છે. ભારે વરસાદના કારણે તણાઈ જવાથી 3 લોકોના મોત નિપજ્યા છે.